ജിയോ ഫോണ് നെക്സ്റ്റ് നാളെ വിപണിയില് വില അയ്യായിരത്തില് താഴെ കാത്തിരിപ്പിനൊടുവില് ജിയോയുടെ പുതിയ സ്മാര്ട്ട് ഫോണ് ജിയോ നെക്സ്റ്റ് നാളെ വിപണിയില്. സ്മാര്ട്ട് ഫോണ് രംഗത്ത് ജിയോയുടെ പുതിയ തുടക്കമാണ് ജിയോ നെക്സ്റ്റിലൂടെ സാധ്യമാവുക. വിപണിയിലുള്ള ജിയോ ഫോണ്, ജിയോ ഫോണ് 2 ഫോണുകള്ക്ക് സമാനമായി സാധാരണക്കാര്ക്കും വാങ്ങാന് കഴിയുന്ന രീതിയിലാണ് നെക്സ്റ്റ് വിപണിയിലെത്തുക.ഗൂഗിളുമായി ചേര്ന്ന് പുറത്തിറക്കുന്ന നെക്സ്റ്റിന് 5000 രൂപയില് താഴെ മാത്രം വിലയീടാക്കൂ എന്നാണ് കമ്ബനിയുടെ വാഗ്ദാനം. ആന്ഡ്രോയിഡ് 11 ല് പ്രവര്ത്തിക്കുന്ന നെക്സ്റ്റിന് 5.5 ഇഞ്ച് ഡിസ്പ്ലേയും 3 ജിബി റാമുമാണുള്ളത് കൂടാതെ 32 ജിബി ഓണ്ബോര്ഡ് സ്റ്റോറേജും ജിയോ പുറത്തിറക്കുന്ന പുതിയ 4 ജി ഫോണിനുണ്ട്.13 മെഗാപിക്സലിന്്റെ ബാക്ക് ക്യാമറയും 8 മെഗാപിക്സലിന്്റെ ഫ്രണ്ട് ക്യാമറയുമാണ് ഫോണിനുള്ളത്.ഈ രണ്ട് ക്യാമറ യൂണിറ്റും ഒരു എല്.ഇ.ഡി ഫ്ലാഷും അടങ്ങിയ ബാക്ക് പാനല് പോളികാര്ബണേറ്റ് ഉപയോഗിച്ചാണ് നിര്മ്മിച്ചിരിക്കുന്നത്. കൂടാതെ നെക്സ്റ്റിന് 3.5mm ഓഡിയോ ജാക്കും ലഭിക്കും.പുതുമകള് ഇല്ലാതെ ഡിസൈന് ചെയ്തിരിക്കുന്ന ഫോണിന് 7201,440 പിക്സലിലുള്ള എച്ച്ഡി പ്ലസ് ഡിസ്പ്ലേയാണ് ഫോണിനുള്ളത്. 2500 എംഎച്ച് ബാറ്ററിയുള്ള ഫോണില് ഗൂഗിളിന്്റെയും ജിയോയുടെയും എല്ലാ ആപ്ലിക്കേഷനുകളും ലഭ്യമാകും.വോയ്സ് അസിസ്റ്റന്്റ് , ഭാഷാ വിവര്ത്തന സഹായി, സ്മാര്ട്ട് ക്യാമറ, എച്ച്ഡിആര് ക്യാമറ, ഗൂഗിള് അസിസ്റ്റന്്റ്, എന്നിവയെ കൂടാതെ ഒറ്റ ക്ലിക്കില് ഉപഭോക്താവിന് മാതൃഭാഷയില് വാര്ത്തകളും വിവരങ്ങളും കാണാനും കേള്ക്കാനും സാധിക്കുക എന്നിവയൊക്കെയാണ് നെക്സ്റ്റിന്്റെ മറ്റു പ്രധാന സവിശേഷതകള്. ജിയോ നെക്സ്റ്റ് 4 ജി സ്മാര്ട്ട്ഫോണ് രംഗത്ത് പുതിയ തരംഗമായിരിക്കുമെന്ന് റിലയന്സ് ഗ്രൂപ്പ് ചെയര്മാന് മുകേഷ് അംബാനി പറഞ്ഞു. ലോകത്താകമാനം ജിയോ നെക്സ്റ്റിന്്റെ വിപണി സാധ്യമാക്കാനാണ് പദ്ധതിയെന്നും അദ്ദേഹം കൂട്ടിച്ചേര്ത്തു.